EkBass/fiwiki-20250220-pages-articles huggingface dataset:
Päivä (viikkolehti)

Päivä. Viikkolehti suomalaista kulttuuria varten oli Helsingissä vuosina 1907–1911 ilmestynyt aikakauslehti. Lehti yhdisti pääkaupungin vasemmistonuorsuomalaisia ja aktivisteja ajamaan suomalaisen kulttuurin asiaa "ilman hedelmätöntä kansallisuus- ja kielikiihkoa". Venäjänpoliittisissa kannanotoissaan Päivä edusti ehdotonta perustuslaillisuutta. Lehti ilmoitti asettuvansa tieteiden, taiteiden ja "yleensä kaiken henkisen työn" palvelukseen. Lehden päätoimittaja oli Herman Stenberg. Päivän ensimmäinen numero ilmestyi Aleksis Kiven syntymäpäivänä 10. lokakuuta. Numerossa julkaistiin Eino Leinon artikkeli "Aleksis Kivi ja Päivä", jossa hän esitti tunnetun "kulttuurisuomalaisuuden" ohjelmajulistuksensa. Päivä sai kirjoittajikseen tunnettuja nimiä. Leinon lisäksi sen avustajakuntaan kuuluivat mm. Ernst Lampén, Robert Kajanus, L. Onerva, Aarni Kouta, Wilhelm Bolin, Georg Schauman ja Joel Lehtonen. Päivän toimitus ja sen ympärille syntynyt Päivän klubi kokoontuivat Erottajalla sijainneessa Pirtin näyttelyhuoneistossa. Pirtin rakennuksen, joka sittemmin purettiin, oli piirtänyt Eliel Saarinen. Luokka:Helsingin media Luokka:Ilmestymästä lakanneet suomalaiset aikakauslehdet
Phragmipedium kovachii

Phragmipedium kovachii (heterotyyppinen synonyymi Phragmipedium peruvianum) on vuonna 2001 Koillis-Perusta Amazonin viidakosta löydetty kämmekkälaji, jota pidetään merkittävimpänä kämmekkälöytönä neotrooppisella alueella sataan vuoteen.John Beckner (Marie Selby Botanical Gardens): This is the most spectacular, the most sensational, the most incredible looking orchid in 100 years or more Sen lajikuvaus on julkaistu 2002. Phragmipedium kovachii kasvaa maassa mättäinä. Sen kukkien koko on 11–15 cm, ja kukat ovat punaisia tai purppuranpunaisia. Tämä kämmekkä on luokiteltu tohvelikämmeköiden sektioon Schluckebieria. ==Lähteet== Luokka:Kämmekkäkasvit Luokka:Uhanalaiset kasvit
Hiplife

Hiplife on ghanalainen musiikkityyli, joka on pääosin hip hopin ja highlifen yhdistelmä. Musiikkityyli on saanut vaikutteita myös dancehallista ja reggaesta. Hiplife-kappaleet lauletaan yleensä ghanalaisilla kielillä, kuten Twillä, Ewellä ja Galla. Suosittuja hiplife-artisteja on muun muassa Tic Tac, Vision In Progress (VIP) ja Kwaw Kesse. Luokka:Hip hopin tyylilajit Luokka:Ghanan musiikki
Svay Rieng

Svay Rieng (, IPA: [sʋaːj riəŋ]) tai Svay Rieng on yksi Kambodžan 24 maakunnasta. Se sijaitsee maan kaakkoisosassa rajautuen idässä ja etelässä Vietnamiin. Maan pääkaupungista Phnom Penhistä alkava valtatie 1 kulkee maakunnan läpi Bavetin raja-asemalle, Vietnamin rajalle. Maakunnan pinta-ala on 2 966 neliökilometriä, ja sen alueella asui vuoden 2008 väestönlaskennan aikaan 482 785 ihmistä. Svay Rieng jakaantuu kahdeksaan piirikuntaan. Papukaijannokka () on Svay Riengin maakunnassa oleva alue, joka tuli tunnetuksi Vietnamin sodan aikaanMtv3.fiKartta johon Papukaijannokka on merkitty.. == Lähteet == == Aiheesta muualla == * Luokka:Kambodžan maakunnat
Filainis

Filainis (, ; 200-luvun eaa. alku) oli antiikin kreikkalainen hetaira. Hän oli Okymeneen tytär ja kotoisin Samokselta. Filainista on usein pidetty hetairantaitoa ja seksiä käsittelevän käsikirjan Peri afrodision kirjoittajana. (Smith ei tiedä myöhemmin Oksyrhynkhoksesta tehdyistä löydöistä, ja kutsuu teosta virheellisesti runoksi). Teos käsittelee aihettaan järjestelmällisesti, mukaan lukien asennot, sukupuolihalua kiihottavat aineet, kosmetiikka sekä abortin aikaansaavat aineet. Oksyrhynkhoksen papyruksiin kuuluu lyhyitä katkelmia käsikirjasta, mukaan lukien teoksen tai sen tiivistelmän alkusanat (P.Oxy. 2891). Teos alkaa sanoilla: Tämä alku jäljittelee Herodotoksen Historiateosta. Tämän jälkeen teos käsittelee muun muassa lähentely-yrityksiä (peri peirasmon), viettelyä imartelun avulla (”sano, että hän on jumalan kaltainen (isotheon)”), sekä suutelemista (peri filemat[on]). Teoksen katkelmien löytyminen on osoittanut, että Ovidiuksen leikillisemmän latinaksi kirjoitetun runoelman Rakastamisen taito taustalla on teknisempien käsikirjojen perinne. Teos levisi antiikin aikana laajalle, ja se on ainoita naisen kirjoittamia alan teoksia. Hellenistisenä aikana teosta pidettiin aistinautintojen auktoritatiivisena edustajana, ja muun muassa Khrysippos luki sen tässä samaan sarjaan Arkhestratoksen teoksen Gastronomia kanssa.Athenaios: Deipnosofistai 335b. Runoilija Aiskhrion Samoslainen kuitenkin kielsi, että Filainis olisi ollut tämän tunnetun teoksen kirjoittaja; hän piti teoksen kirjoittajana Polykratesta. Erään tiedon mukaan Polykrates olisi laittanut Filainiksen nimen teokseensa hyödyntääkseen tämän mainetta. Nykytutkijat ovatkin ajatelleet naispuolisen nimen toimineen tällaisissa tapauksissa usein miespuolisen kirjoittajan pseudonyyminä. == Lähteet == Luokka:Antiikin kreikkalaiset kirjailijat
GKOS-näppäimistö

GKOS-näppäimistö on yhdistelmänäppäimistö, jolla voi korvata qwerty- näppäimistön pienissä laitteissa, joissa suurelle määrälle näppäimiä ei ole riittävästi tilaa. Nimi tulee sanoista Global Keyboard Open Standard ja kirjaimet G, K, O ja S esiintyvät myös itse menetelmässä kahden näppäimen yhdistelminä, joilla muiden painikkeiden merkitys muuttuu kirjaimista toisiin. Kuudella näppäimellä saa aikaan 63 eri yhdistelmää, jotka GKOS:issa vastaavat PC-näppäimistön kirjaimia, numeroita ja muita toimintoja. Koska painikkeet on jaettu kahteen kolmen ryhmään, on yhtä kättä kohden yhdistelmävaihtoehtoja vain neljä plus kolme yksittäistä painallusta. == Toteutus == Käytännössä GKOS voi joko muodostua kuudesta fyysisestä näppäimestä laitteen takaosassa tai se voi olla virtuaalinen peukaloilla käytettävä näppäimistö kosketusnäytön molemmilla laidoilla laitteen etupuolella. Kosketusnäytöllä tarvitaan lisäpainikkeita, jotta peukalolla saa painettua kaikki neljä kolmen näppäimen yhdistelmää. Vaikka menetelmä on kohtalaisen selkeä ja perustuu aakkosjärjestykseen, se vaatii opettelua ennen kuin siitä on hyötyä käytännössä. Nykyiset kosketusnäytöt ovat sikäli avuksi, että niissä voi muuttaa näppäinmerkintöjä sen mukaan mitä muita näppäimiä painetaan ja kirjoittamisen voi aloittaa heti ilman ohjekuvaa tms. == Historia == Menetelmä kehitettiin Suomessa vuonna 1999/2000 ja se julkaistiin 5. lokakuuta vuonna 2000. Sitä esitettiin ITU-R-työryhmässä standardiksi ja se listattiin yhtenä mahdollisena uutena teknologiana tuolloin tulossa olleeseen 3G-matkaviestinjärjestelmään. Se ei kuitenkaan ole ollut kaupallisessa käytössä kuin yksittäistapauksissa. Vuonna 2010 sekä iPhonelle että Androidille kuitenkin ilmestyi GKOS-näppäimistösovellus, samoin MeeGo Harmattanille syksyllä 2011 ja Windows Phone 7:lle helmikuussa 2012. Myöhemmin GKOS-menetelmää on kehitetty kosketusnäyttöisille älypuhelimille paremmin sopivaksi nimellä ComboKey, jota yltää käyttämään laitteen ollessa pystyasennossa myös yhdellä kädellä. ==Aiheesta muualla== *http://combokey.com Luokka:Näppäimistöt
Kiinanrunkojäärä

Kiinanrunkojäärä (Anoplophora chinensis) on sarvijäärien heimoon kuuluva kovakuoriaislaji. Se on kotoisin Kaakkois-Aasiasta ja levinnyt taimien mukana Eurooppaan. Se käyttää ravinnokseen monia puu- ja pensaslajeja. Euroopan komissio on vuonna 2012 antanut säädöksen, jonka tavoitteena on kiinanrunkojäärän leviämisen estäminen. Kiinanrunkojäärähavainnoista on lain mukaan ilmoitettava Eviraan. == Ulkonäkö ja koko == Aikuinen kiinanrunkojäärä on suurikokoinen hyönteinen. Sen ruumis on 2,5–3,5 cm pitkä ja väritykseltään musta. Mustalla pohjalla on valkoisia pilkkuja. Tuntosarvet ovat ruumista pidemmät, väritykseltään musta-valko-raidalliset. Kiinanrunkojäärä muistuttaa läheisesti sukulaistaan aasianrunkojäärää (Anoplophora glabripennis). Puun kuoren alle munitut munat ovat 5 mm:n pituisia, vaaleita ja pitkulaisia. Toukat ovat väriltään vaaleita ja kasvavat 4,5 cm:n pituisiksi. Toukat koteloituvat puun sisälle. == Levinneisyys ja elinympäristö == Kiinanrunkojäärän luontainen levinneisyysalue on Kaakkois-Aasiassa. Se on levinnyt kansainvälisessä kaupassa taimien mukana Eurooppaan. Sitä ei ole löydetty Suomesta. == Lisääntyminen == Naaras munii munat puun kuoren alle, korkeintaan 60 cm:n korkeudelle maanpinnasta. Toukat elävät rungon sisällä ja syövät puuta. Toukka koteloituu puun rungon sisälle. Kotelosta kuoriutuva aikuinen hyönteinen tekee puun kuoreen halkaisijaltaan 1 cm:n kokoisen, pyöreän tai soikean reiän, jonka kautta se kaivautuu ulos puusta. Kiinanrunkojäärä elää aikuisena noin kuukauden. Kiinanrunkojäärän elinkierron pituus riippuu ilmasto-olosuhteista. Lämpimissä olosuhteissa sukupolven väli on yksi vuosi, mutta viileämmässä ainakin kaksi vuotta. == Ravinto == Rungon sisällä elävät toukat syövät rungon sisällä puuta. Aikuiset hyönteiset syövät lehtipuiden lehtiä ja kaarnaa. Kiinanrunkojäärä käyttää ravinnokseen monia lehtipuu- ja pensaslajeja kuten esimerkiksi vaahterat (Acer spp.), hevoskastanjat (Aesculus hippocastanum), lepät (Alnus spp.), koivut (Betula spp.), pähkinäpensaat (Corylus spp.), tuhkapensaat (Cotoneaster spp.), orapihlajat (Crataegus spp.), omenapuut (Malus spp.), tuomet, kirsikat ja luumut (Prunus spp.). == Lähteet == == Aiheesta muualla == *Laji.fi: Kiinanrunkojäärä (Anoplophora chinensis) *Viherympäristöliitto (VYL): Kiinanrunkojäärä (Anoplophora chinensis) *Vieraslajit.fi: Kiinanrunkojäärä (Anoplophora chinensis) *Elintarviketurvallisuusvirasto Evira: Kiinanrunkojäärä *iNaturalist: Kiinanrunkojäärä (Anoplophora chinensis) *Lamiinae.org: Anoplophora chinensis *Global invasive species database: Anoplophora chinensis *European and Mediterranean Plant Protection Organization (EPPO): Anoplophora chinensis (pdf) *Centre for Agriculture and Biosciences International (CABI): Anoplophora chinensis (black and white citrus longhorn) *Plantwise: Black and white citrus longhorn (Anoplophora chinensis) *Pherobase: Semiochemicals of Anoplophora chinensis, the Citrus longhorned beetle Luokka:Sarvijäärät Luokka:Kasvien tuhohyönteiset
Valožyn

Valožyn () eli Voložin ) on pieni kaupunki ja Valožynskin hallinnollisen piirin keskus Valko-Venäjän Minskin alueen länsiosissa. Minsk sijaitsee noin 70 kilometriä kaupungista itäkaakkoon ja Maladzetšna noin 35 kilometriä pohjoiskoilliseen. Vuoden 2009 väestönlaskennan mukaan Valožynin kaupungissa asui 10 558 ja piirissä yhteensä 37 543 ihmistä. Valožynskin hallintopiiriin kuuluu myös Ivjanetsin kaupunkimainen taajama (4 320 as.). == Lähteet == == Aiheesta muualla == * Tiivis kaupunkikuvaus (bycity.org) * Maakunnan viralliset Valožynin piirin sivut (minsk-region.gov.by) * Valožyn - lyhyt kuvaus (garady.org) * Kaupungin keskustan kartta (bycity.org) * Wikimapia karttalinkki kaupunkiin ja * Neuvostoliiton aikaisia topografiakarttoja alueesta * Valko-Venäjän Ilmatieteen laitoksen sääennuste Valožyniin (pogoda.by) * Kaupunkiin keskittynyt portaali (volozhin.com) * Valko-Venäjän juna-aikatauluja Luokka:Minskin alueen kaupungit
Protokolla (tietoliikenne)

Protokolla eli yhteyskäytäntö on käytäntö tai standardi, joka määrittelee tai mahdollistaa laitteiden tai ohjelmien väliset yhteydet ja tiedonsiirron. Protokolla on tietoliikenteessä joukko sääntöjä tiedon muodolle ja käsittelylle. Erilaiset eri tavoin toteutetut ohjelmistot ja laitteet voivat keskustella keskenään kun ne tuntevat yhteiset protokollat. Tiedonsiirrossa toinen osapuoli lähettää viestin toiselle, tämä reagoi siihen ja mahdollisesti vastaa toisella viestillä protokollan mukaisesti. Abstraktimmin tämä voidaan nähdä tietokoneissa olevan tilakoneen tilan vaihtoina toisen koneen viestien perusteella. Protokollat voivat olla suunniteltu itsenäisesti käytettäväksi tai kerroksittain kapseloimalla. Esimerkiksi käyttäytymisen Internet- tietoverkossa määrittelee TCP/IP-protokollaperhe. Termiä kättely käytetään yksinkertaisesta protokollasta, jossa toinen tietokone ehdottaa jotain ja lopputuloksena tietokoneet sopivat yhteisen lopputuloksen. == Katso myös == * Avoin protokolla * Salausprotokolla * OSI-malli == Lähteet == Luokka:Tietoliikenneprotokollat it:Protocollo di rete ml:പ്രൊട്ടോക്കോള്‍ (ഗണികം)
Birte Christoffersen

Birte Christoffersen (Hanson, Ekberg; s. 28. maaliskuuta 1924 Kööpenhamina) on entinen uimahyppääjä. Hän edusti vuoden 1948 kesäolympialaisissa Tanskaa sekä vuosien 1956 ja 1960 kesäolympialaisissa Ruotsia. Hän sai pronssimitalin naisten kymmenen metrin kerroshypyissä vuonna 1948.Birte Christoffersen-Hanson Biography and Olympic Results | Olympics at Sports-Reference.com Christoffersen jäi ponnahduslaudalla yhdeksänneksi sekä vuosina 1948 että 1956. Kerroshypyissä hän sijoittui vielä vuonna 1956 kahdeksanneksi ja vuonna 1960 kahdenneksitoista. == Lähteet == Luokka:Tanskalaiset uimahyppääjät Luokka:Ruotsalaiset uimahyppääjät Luokka:Tanskalaiset olympiamitalistit Luokka:Yli satavuotiaiksi eläneet tanskalaiset Luokka:Vuonna 1924 syntyneet Luokka:Elävät henkilöt
Jussi Liimatainen

Jussi Liimatainen on suomalainen markkinointitoimiston johtaja ja yrittäjä. Liimatainen on valmistunut valtiotieteiden maisteriksi Helsingin yliopistosta. Hän meni 1990-luvun alussa Nokia Oyj:n palvelukseen ja on sittemmin toiminut muun muassa konsulttina, projektipäällikkönä Helsingin yliopistossa ja vuodesta 1996 mainostoimistossa, toimitusjohtajana vuodesta 2003. Hän osti vuonna 2006 johtajamansa yrityksen liiketoiminnot amerikkalaiselta pörssiyhtiöltä Interpublic Group of Companiesilta ja perusti Ezpa Oy:n.Tarina EzpaMediaviikko.fi Minkä Lopulta osti OSG. Liimatainen on toiminut vuodesta 2010 Markkinointiviestinnän Toimistojen Liitto MTL:n hallituksen puheenjohtajana.Ezpan Jussi Liimataisesta MTL:n hallituksen puheenjohtaja Markkinointiviestinnän Toimistojen Liitto 15.4.2010 Sitä ennen hän oli liiton toimialayhdistyksen MTL Mainostoimistot puheenjohtaja.Taloussanomat.fi == Lähteet == Luokka:Suomalaiset yritysjohtajat Luokka:Suomalaiset järjestöjohtajat Luokka:Nokian henkilöstö Luokka:Syntymävuosi puuttuu Luokka:Elävät henkilöt
Jääkiekon 2. divisioonan maailmanmestaruuskilpailut 2011

Ajankohta lohko A 3. huhtikuuta – 10\. huhtikuuta Ajankohta lohko B 10. huhtikuuta – 16\. huhtikuuta Isäntämaat Australia ja Kroatia Joukkueet 12 Nousivat 1. divisioonaan Putosivat 3. divisioonaan Jääkiekon 2. divisioonan maailmanmestaruuskilpailut 2011 pelattiin Australiassa (lohko A) ja Kroatiassa (lohko B) 3. huhtikuuta – 16. huhtikuuta. == Tulokset == ===Lohko A=== Joukkue O V Vx Hx H Maalit Pts AUS NZL SRB BEL MEX PRK 5 5 0 0 0 27-6 15 2-0 4-2 5-3 11-1 5-0 align=left 5 3 0 0 2 19-8 9 4-6 5-0 5-0 5-0 align=left 5 3 0 0 2 22-11 9 2-3 7-0 5-0 align=left 5 3 0 0 2 19-14 9 8-2 5-0 align=left 5 1 0 0 4 8-31 3 5-0 align=left 5 0 0 0 5 0-25 0 luovutti kaikki ottelunsa luovutti kaikki ottelunsa luovutti kaikki ottelunsa luovutti kaikki ottelunsa luovutti kaikki ottelunsa ===Lohko B=== Joukkue O V Vx Hx H Maalit Pts ROM CRO ISL CHN BUL IRE 5 5 0 0 0 47-8 15 2-1 4-2 9-4 10-1 22-0 align=left 5 4 0 0 1 53-10 12 9-0 5-2 17-2 21-4 align=left 5 3 0 0 2 24-18 9 5-3 3-2 14-0 align=left 5 2 0 0 3 26-25 6 12-6 5-0 align=left 5 1 0 0 4 17-42 3 6-0 align=left 5 0 0 0 5 4-68 0 == Lopulliset sijoitukset == Sija Joukkue 29\. 30\. 31\. 32\. 33\. 34\. 35\. 36\. 37\. 38\. 39\. 40\. ==Lähteet== * Lohko A * Lohko B Luokka:Vuoden 2011 jääkiekko Luokka:Jääkiekon 2. divisioonan maailmanmestaruuskilpailut
Stefanie Clausen

Anna Stefanie Nanny Clausen (Fryland; 1. huhtikuuta 1900 Kööpenhamina – 2. elokuuta 1981 Karlebo) oli tanskalainen uimahyppääjä. Hän kilpaili vuoden 1920 kesäolympialaisissa Antwerpenissä ja voitti kultamitalin kymmenen metrin kerroshypyissä.Stefanie Clausen Biography and Olympic Results | Olympics at Sports-Reference.com == Lähteet == Luokka:Tanskalaiset uimahyppääjät Luokka:Tanskalaiset olympiavoittajat Luokka:Vuonna 1900 syntyneet Luokka:Vuonna 1981 kuolleet
Kypros olympialaisissa

Kypros osallistui olympialaisiin ensimmäisen kerran Lake Placidissa 1980, ja on ollut mukana kaikissa kesä- ja talviolympialaisissa sen jälkeen. Kesäkisoissa maan joukkueeseen on kuulunut 9–22 urheilijaa, talviolympialaisissa se on osallistunut alppihiihtoon 1–5 urheilijan joukkueella. Kypros on saavuttanut yhden olympiamitalin; Lontoossa 2012 Pávlos Kontídis saavutti purjehduksen Laser-luokassa hopeaa. Aiemmissa kisoissa pistesijalle eli kahdeksan parhaan joukkoon olivat yltäneet skeet-ampujat Antónis Andréou, kahdeksas miesten kilpailussa Sydneyssä 2000, ja Geórgios Achilléos jaetulla kahdeksannella sijalla miesten kilpailussa Ateenassa 2004. Pekingin olympialaisissa 2008 Antónis Nikolaḯdis oli neljäs ja Geórgios Achilléos viides miesten skeetissä sekä Ántri Eleftheríou seitsemäs naisten kilpailussa. Rio de Janeirossa 2016 Kypros saavutti neljä pistesijaa. Seitsemänneksi sijoittuivat Kyriákos Ioánnou miesten korkeushypyssä, Pávlos Kontídis purjehduksen miesten laser-luokassa ja Milan Trajkovic miesten 110 metrin aitajuoksussa. Apóstolos Paréllis oli kahdeksas miesten kiekonheitossa. == Mitalit lajeittain == == Mitalit olympialaisittain == == Olympiamitalistit == == Lähteet == *
Beatrice Armstrong

Beatrice Eileen Armstrong (11. tammikuuta 1894 Hendon – 12. maaliskuuta 1981) oli brittiläinen uimahyppääjä. Hän sijoittui vuoden 1920 kesäolympialaisissa Antwerpenissä hopealle naisten kymmenen metrin kerroshypyissä ja kilpaili samassa lajissa vielä vuoden 1924 kesäolympialaisissa Pariisissa.Eileen Armstrong Biography and Olympic Results | Olympics at Sports-Reference.com == Lähteet == Luokka:Brittiläiset uimahyppääjät Luokka:Brittiläiset olympiamitalistit Luokka:Vuonna 1894 syntyneet Luokka:Vuonna 1981 kuolleet
Sophisticated Lady

”Sophisticated Lady” on Duke Ellingtonin säveltämä jazzstandardi vuodelta 1933. Ellington sävelsi kappaleen aluksi instrumentaaliksi, ja myöhemmin Irving Mills ja Mitchell Parish kirjoittivat siihen sanat. Ellingtonin ensinauhoitus nousi listalla kolmannelle sijalle ja Glen Gray ja Don Redman nousivat myös omilla versioillaan singlelistalle vuonna 1933. Ellingtonin saksofonisti Toby Hardwick ja pasunisti Lawrence Brown ovat sanoneet säveltäneensä osan kappaleesta, ja Ellingtonin elämäkerran kirjoittaja Stuart Nicholsonin mukaan tekijöiksi oli alun perin merkitty Ellington, Hardwick, Brown ja Mills. Hardwick ja Brown jätettiin kuitenkin mainitsematta lopullisessa julkaisussa eivätkä he näin ollen saaneet oikeutta kappaleen rojalteihin. == Kokoonpano == Ellingtonin alkuperäisen nauhoituksen kokoonpano helmikuulta 1933. *Duke Ellington (piano) *Arthur Whetsol (trumpetti) *Cootie Williams (trumpetti) *Freddy Jenkins (trumpetti) *Lawrence Brown (pasuuna) *Juan Tizol (pasuuna) *Joe ”Tricky Sam” Nanton (pasuuna) *Barney Bigard (klarinetti, tenorisaksofoni) *Otto Hardwick (klarinetti, alttosaksofoni) *Johnny Hodges (alttosaksofoni) *Harry Carney (baritonisaksofoni) *Fred Guy (banjo) *Wellman Braud (kontrabasso) *Sonny Greer (rummut) == Lähteet == Luokka:Vuoden 1933 kappaleet Luokka:Duke Ellingtonin säveltämät kappaleet Luokka:Irving Millsin sanoittamat kappaleet Luokka:Mitchell Parishin sanoittamat kappaleet Luokka:Jazzstandardit
Born to Be My Baby

Born to Be My Baby on yhdysvaltalaisen hard rock -yhtye Bon Jovin hittisingle vuonna 1988 julkaistulta albumilta New Jersey. Kappaleen ovat kirjoittaneet Jon Bon Jovi, Richie Sambora ja Desmond Child, ja se on yksi yhtyeen suosituimpia ja tunnetuimpia kappaleita. Single sijoittui ilmestymisvuonnaan kolmannelle sijalle Billboard 200 -listalla, seitsemännelle sijalle Mainstream Rock Tracks -listalla, sijalle 22 Britannian singlelistalla ja sijalle 30 Australian singlelistalla. Vaikka kappaletta soitetaan yhtyeen jokaisessa konsertissa, suurta hämmästystä aiheutti se, ettei kappaletta julkaistu Cross Road -kokoelmalevyllä vuonna 1994. == Musiikkivideo == Video on kokonaan mustavalkoinen, kuten myös moni muu yhtyeen musiikkivideo New Jerseyltä. Video kuvattiin ja tehtiin erittäin pienellä budjetilla, ja se on kuvattu kokonaan studiossa kappaleen nauhoittamisen aikana. Täyspitkässä versiossa on myös yhtyeen jäsenten välinen dialogi, jonka jälkeen yhtye laulaa kertosäkeen uudelleen tyytymättömänä aiempaan versioon. Musiikkivideo julkaistiin myös videokokoelmalla New Jersey: The Videos, jota ei ole kuitenkaan valmistettu 1980-luvun lopun jälkeen. == Kokoonpano == * Jon Bon Jovi – laulu * Richie Sambora – kitara * Alec John Such – bassokitara * David Bryan – koskettimet * Tico Torres – rummut Luokka:Bon Jovin kappaleet Luokka:Vuoden 1988 kappaleet Luokka:Desmond Childin säveltämät kappaleet
Lehtisensaari

Lehtisensaari on Kuolimojärven saari Savitaipaleen kunnassa Etelä-Karjalan maakunnassa. Lehtisensaari on kolme kilometriä pitkä, 1,5 kilometriä leveä ja pinta-alaltaan kolme neliökilometriä. Saaren asukasmäärä oli laajimmillaan 1930-luvulla, jolloin siellä oli kahdeksan tilaa ja noin 60 asukasta. Sotien jälkeen asukasmäärä laski ja 2000-luvulla ympärivuotista asutusta on ollut yhdessä talossa. Lehtisensaaren eteläkärjessä on Antti Matikan säätiön ylläpitämä Ristiniemen tila, joka toimii museona. Saarella on luonnonsuojelualue. Lehtisensaaren metsät ovat saaneet kasvaa luonnonmukaisesti ja ne ovat eteläboreaaliseen kasvillisuusvyöhykkeeseen tyypillisiä sekametsiä. Saaren länsiosa on kuitenkin havupuuvoittoisempaa. Saaren pohjoisosassa on 123 metriä korkea vaaramainen Tanelinvuori. Sen rinteillä on havaittavissa kaskenpolton jälkiä. Tanelinvuoren ympäristö on nykyisin hoidettua talousmetsää sekä metsittynyttä peltoalaa. == Lähteet == * Jurvanen, Pertti: Antinpäivän aikaa. Antti Matikan säätiö, Lappeenranta, 2006. * Tani, Markku (toim.): Partakosken ja lähikylien historiaa Kuolimolta Saimaalle. Partakosken kylätoimikunta, Lappeenranta, 1996. ===Viitteet=== == Aiheesta muualla == *Antti Matikan säätiö - Lehtisensaari Luokka:Savitaipaleen saaret
Leryn Franco

Leryn Dahiana Franco Steneri (s. 1. maaliskuuta 1982 Asunción) on paraguaylainen näyttelijä, malli ja urheilu-uransa vuonna 2014 lopettanut keihäänheittäjä. Franco teki maansa ennätyksen alle 17-vuotiaiden sarjassa keihäänheitossa sekä kolmiloikassa vuonna 1998. Hän voitti junioreiden Etelä- Amerikan mestaruuden keihäänheitossa vuonna 2001 ja alle 23-vuotiaiden Etelä- Amerikan mestaruuden vuonna 2004. Yleisurheilun MM-kisoissa Franco sijoittui vuonna 2003 24:nneksi ja Ateenan olympialaisissa 42:nneksi. Vuonna 2007 hän sijoittui kahdenneksitoista Pan-Amerikan kisoissa Rio de Janeirossa. Franco kilpaili myös Pekingin olympialaisissa 2008. Vuonna 2012 Franco heitti ennätyksekseen 57,77 metriä. Lontoon olympialaisissa 2012 hän karsiutui finaalista heitettyään 51,45. Urheilemisen ohella Franco on osallistunut myös mallikilpailuihin. Vuonna 2006 hän sijoittui toiseksi Miss Paraguay -kilpailussa. Elokuussa 2010 Bleacher Report -sivusto valitsi Francon "The 100 Hottest Athletes Of All Time" -listan ykköseksi. == Lähteet == == Aiheesta muualla == * Luokka:Paraguaylaiset keihäänheittäjät Luokka:Paraguaylaiset mallit Luokka:Vuonna 1982 syntyneet Luokka:Elävät henkilöt
I’ll Be There for You (Bon Jovin kappale)

I’ll Be There for You on yhdysvaltalaisen hard rock -yhtye Bon Jovin kappale vuonna 1988 ilmestyneeltä New Jersey -albumilta. Singlenä se julkaistiin vuonna 1989. Kappaleen ovat kirjoittaneet yhtyeen laulaja Jon Bon Jovi ja kitaristi Richie Sambora. Ilmestymisvuonnaan single saavutti ensimmäisen sijan The Billboard Hot 100 -singlelistalla ja sijoittui viidenneksi Mainstream Rock Tracks -listalla. Kappaleesta on kuvattu myös musiikkivideo, jossa yhtye esiintyy lähes pimeällä, varjoisalla esiintymislavalla, minkä jälkeen videolla on keikkatallennetta Wembley Arenalta, Lontoosta. Singlen korkein listasijoitus oli numero 1 Yhdysvalloissa ja matalin 67. sija Saksassa. == Kokoonpano == * Jon Bon Jovi – laulu * Richie Sambora – kitara * Alec John Such – bassokitara * David Bryan – koskettimet * Tico Torres – rummut Luokka:Bon Jovin kappaleet Luokka:Vuoden 1988 kappaleet Luokka:Billboard Hot 100 -listan ykköset
Punnonmäki

Punnonmäki on yksi Kuopion Karttulan pitäjän kylistä, ja sijaitsee maanteitse noin 14,5 kilometriä Karttulan kirkonkylältä kaakkoon. Punnonmäen kylä ja samanniminen harju sijaitsee Kuttajärven lounaispuolella. Suuri osa kylän asutuksesta sijaitsee Suonenjoentien ja Koskenkyläntien välisen Punnonkyläntien tai sen sivuteiden varrella. Punnonmäellä asuu noin 50–100 asukasta. Ensimmäiset karttulalaiset ovat peräisin Punnonmäeltä, jota sanotaan "Maisemakyläksi". == Lähteet == == Aiheesta muualla == *Karttulan alueen palveluopas (pdf, 2017) Luokka:Karttulan kylät
Champlainmeri

Champlainmeri oli noin 55 000 neliökilometriä laaja sisämeri, joka peitti alleen Saint Lawrencen alangon viime jääkauden lopussa, 12 000–10 000 vuotta sitten. Se levisi laajimmillaan Quebecin liepeiltä Brockvilleen saakka, ja siihen kuului kaksi lahtialuetta, joista toinen ulottui Ottawajoen laaksoon luoteessa ja toinen Champlainjärvelle etelässä. Sen nimesi amerikkalainen geologi Charles Henry Hitchcock vuonna 1906. Champlainmeri syntyi noin 12 800 vuotta sitten, kun Atlantin valtamerestä ja sulavista jäätiköistä tulvi vettä maankuoren painaumaan, joka paljastui vetäytyvän mannerjään alta. Geologit ovat arvioineet, että veden syvyys oli meren keskiosissa noin 200 metriä. Fossiililöydösten perusteella tiedetään, että vesi oli aluksi hyvin kylmää mutta lämpeni vähitellen. Sen suolapitoisuus (10–30 promillea) ja lämpötila (−1…+8 °C) olivat hyvin samanlaiset kuin Jamesinlahdessa nykyään. Champlainmeressä eli monia merieläimiä, esimerkiksi maitovalaita, turskia, sinisimpukoita ja eväjalkaisia. Merivaihetta kesti noin 2 000 vuotta, kunnes yhteys Atlantille kuroutui umpeen maankohoamisen seurauksena ja Champlainmerestä tuli järvi. Koska jäätikön alta paljastunut maa ei noussut tasaisesti, entinen pohjoisrannikko on nykyään noin 200 metrin korkeudella merenpinnasta ja etelärannikko 150–190 metrin korkeudella merenpinnasta. Sateet laskivat veden suolapitoisuutta, kunnes merieläimet eivät enää pystyneet elämään siinä. Lopulta merestä oli jäljellä enää Saint Lawrencen jokilaakso ja Champlainjärvi. Champlainmeren pohjaan muodostui laajoja savikoita, joiden mineraalit ovat peräisin jäätiköiden rapauttamista prekambrisista kallioista. Saven joukossa oli alun perin merivedestä kertynyttä suolaa, mutta se liukeni myöhemmin pois ja jätti jälkeensä pieniä ilmataskuja. Tämän vuoksi Champlainmeren savi on normaalia huokoisempaa ja läpäisee hyvin vettä. Altistuessaan kevättulvan tai rankkasateen jälkeen esimerkiksi maanjäristykselle tai kovan liikenteen aiheuttamalle tärinälle se voi muuttua nestemäiseksi ja aiheuttaa hengenvaarallisia maanvyöryjä. Oikein kuivattuina ravinteikkaat savikerrostumat ovat kuitenkin Québecin parhaita viljelymaita. == Lähteet == Luokka:Wisconsin-jääkausi Luokka:Saint Lawrencen vesistö
Afrikanmustavaris

Afrikanmustavaris (Corvus capensis) on varisten heimoon kuuluva afrikkalainen varpuslintu. Alalaji kordofanensis asuttaa Afrikan itäosaa Sudanin kaakkoisosista ja Eritrean pohjoisosista etelään aina Pohjois-Tansaniaan saakka. Nimialalaji capensis elää Angolan keskiosista, Länsi-Sambiasta ja Zimbabwesta Etelä-Afrikkaan, Swazimaahan ja Lesothoon, mahdollisesti myös Lounais-Mosambikissa. Martin Lichtenstein kuvaili lajin holotyypin Hyväntoivonniemeltä vuonna 1823.The Internet Bird Collection == Lähteet == Luokka:Varikset
Rantavaris

Rantavaris (Corvus caurinus) on varisten heimoon kuuluva pohjoisamerikkalainen varpuslintu. Sen esiintymisalue ulottuu Alaskan eteläosista rannikkoa pitkin Kanadan lounaisosaan ja Yhdysvaltain luoteisnurkkaan Washingtoniin. Spencer Fullerton Baird kuvaili lajin holotyypin Washingtonin Fort Steilacoomista vuonna 1858.The Internet Bird Collection == Lähteet == Luokka:Varikset
Tamaulipasinvaris

Tamaulipasinvaris (Corvus imparatus) on varisten heimoon kuuluva Meksikon kotoperäinen varpuslintu. Se elää maan koillisosassa, ja sitä tavataan toisinaan myös rajan pinnassa Yhdysvaltain puolella, mutta pesintää siellä ei ole varmistettu. James Lee Peters kuvaili lajin holotyypin Meksikon Tamaulipasin Río La Cruzilta vuonna 1929.The Internet Bird Collection == Lähteet == Luokka:Varikset
Meksikonvaris

Meksikonvaris (Corvus sinaloae) on varisten heimoon kuuluva Meksikon kotoperäinen varpuslintu. Sen esiintymisalue käsittää maan luoteis- ja länsiosan Etelä-Sonorasta Lounais-Nayaritiin. L. Irby Davis kuvaili lajin holotyypin Sinaloan Escuinapasta vuonna 1958.The Internet Bird Collection == Lähteet == Luokka:Varikset
Takêv (maakunta)

Takêv tai Takeo on yksi Kambodžan 24 maakunnasta. Maakunnan pinta-ala on 3 563 neliökilometriä ja sen alueella asui vuoden 2008 väestönlaskennan aikaan 843 931 ihmistä. Takeon maakunta jakaantuu kymmeneen piirikuntaan. == Lähteet == == Aiheesta muualla == Luokka:Kambodžan maakunnat
Marion Roper

Marion Charlotte Roper (Dale; 15. syyskuuta 1910 Illinois – 10. helmikuuta 1991 Ventura, Kalifornia) oli yhdysvaltalainen uimahyppääjä. Hän sai vuoden 1932 kesäolympialaisissa Los Angelesissa pronssimitalin naisten kymmenen metrin kerroshypyissä. Myös lajin kaikki muut mitalit menivät Yhdysvalloille.Marion Roper Biography and Olympic Results | Olympics at Sports-Reference.com Roper edusti kotimaassaan Los Angeles Athletic Clubia. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1910 syntyneet Luokka:Vuonna 1991 kuolleet
Matt Ross

Matthew Brandon "Matt" Ross (s. 7. tammikuuta 1970 Greenwich, Connecticut, Yhdysvallat) on yhdysvaltalainen näyttelijä. ==Ura== Matt Ross tunnetaan parhaiten lahkojohtaja Alby Grantin roolista HBO:n draamasarjassa Big Love. Hän on esiintynyt myös mm. elokuvissa Amerikan Psyko, Lentäjä ja Good Night, and Good Luck ja televisiosarjoissa Kylmä rinki, Rose Red, Num3rot ja CSI. Ross on käsikirjoittanut ja ohjannut lyhytelokuvan Human Resources.Internet Movie Database - Matt Ross Ross on valmistunut Juilliardista.HBO - Big Love - Matt Ross ==Filmografia== ===Elokuvat=== *Urusei Yatsura 2 (1984) (ääni) *Desperation Rising (1989) *Little Corey Gorey (1992) *Inside Out IV (1992) *Bailaajien paratiisi (1994) *12 apinaa (1995) *Edin seuraava siirto (1996) *Face/Off – kahdet kasvot (1997) *Buffalo Soldiers (1997) *Murhan himo (1997) (tv-elokuva) *You Are Here (1998) *Homegrown – hamppukunkut (1998) *The Last Days of Disco (1998) *Riskirajoilla (1999) *Amerikan Psyko (2000) *Company Man (2000) *Just Visiting (2001) *Dust (2001) *Vähät rakkaudesta (2003) *Lentäjä (2004) *Good Night, and Good Luck (2005) *Last Holiday (2006) *Turn the River (2007) ===Televisiosarjat=== *Viiden juttu (1995) (1 jakso) *Kylmä rinki (1997) (1 jakso) *Hädän hetkellä (1999) (1 jakso) *Rose Red (2002) (lyhytsarja, 3 jaksoa) *Enkelin kosketus (2003) (1 jakso) *Mullan alla (2003) (1 jakso) *Ammu vaan! (2003) (1 jakso) *Bones (2005) (1 jakso) *CSI: Miami (2006) (1 jakso) *Uhan alla (2006) (1 jakso) *Justice (2006) (1 jakso) *Num3rot (2006) (1 jakso) *Big Love (2006– ) (vakituinen rooli) *CSI (2010) *Silicon Valley (2014– ) ==Lähteet== ==Aiheesta muualla== * * * HBO - Big Love - Matt Ross * Matt Ross TV.com-sivustolla Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1970 syntyneet Luokka:Elävät henkilöt
L. Irby Davis

Louie Irby Davis oli yhdysvaltalainen lintutieteilijä. Davis opiskeli Teksasin yliopistossa Austinissa, ja valmistui 1921.Alcalde, toukokuu 1972 Hän tutki Meksikon ja Keski-Amerikan linnustoa, ja oli ensimmäisiä, joka nauhoitti alueen lintujen laulua.Victor Emanuel Nature Tours Hän julkaisi kenttäoppaan alueen linnustosta, Birds of Mexico & Central America (1972). Davis perehtyi myös alueen hämähäkkeihin, julkaisten useita tieteellisiä kirjoituksia.ScientificCommons Linnuista Davis nimesi meksikonvariksen (Corvus sinaloae).ITIS Davis kokosi laajan kokoelman meksikolaisista eliöistä, ja toimitti sen Cornell Lab of Ornithologyn Macaulay Librarylle.Macaulay Library == Lähteet == Luokka:Yhdysvaltalaiset ornitologit Luokka:Syntymävuosi puuttuu Luokka:Kuolinvuosi puuttuu
Another Way to Die

Another Way to Die on Alicia Keysin ja Jack Whiten duetto, joka soi James Bond -elokuvan 007 Quantum of Solace tunnuskappaleena. Kappaleen kirjoitti ja tuotti Jack White. Se on ensimmäinen duettona levytetty Bond-kappale. Kappaleen musiikkivideo sai Grammy-ehdokkuuden vuonna 2008, kategoriassa paras musiikkivideo. Videon ohjasi P. R. Brown. Another Way to Die on Alicia Keysin ensimmäinen ykkössingle Suomessa. Kappale nousi myös muutamien Euroopan maiden listojen kymmenen parhaan joukkoon. Billboard 200-listalla se nousi korkeimmillaan sijalle 81. == Kappalelista == CD-Single # Another Way to Die (4:23) # Another Way to Die (Instrumental) (4:23) ==Listasijoitukset== Lista (2008/2009) Korkein sijoitus Australia (ARIA) 29 Belgia (Ultratop 50) 10 Belgia (Ultratop 40) 20 Eurooppa (European Hot 100) 12 Irlanti (IRMA) 12 Iso-Britannia (Britannian singlelista) 9 Itävalta (Ö3 Austria Top 40) 2 Japani (Japan Hot 100) 39 Kanada (Canadian Hot 100) 15 Norja (VG-lista) 4 Ranska (SNEP) 98 Ruotsi (Sverigetopplistan) 15 Saksa (Media Control Charts) 8 Slovakia (Slovak Airplay Chart) 80 Suomi (Suomen virallinen lista) 1 Sveitsi (Schweizer Hitparade) 4 Tanska (Tracklisten) 7 Tšekki (Czech Airplay Chart) 65 Yhdysvallat (Billboard Hot 100) 81 ==Arvostelut== *Viihdelehti Stara == Lähteet == Luokka:Vuoden 2008 kappaleet Luokka:Alicia Keysin kappaleet Luokka:James Bondin musiikki
High Violet

__NOTOC__ High Violet on yhdysvaltalaisen indie rock -yhtye The Nationalin viides studioalbumi vuodelta 2010. Albumin kansikuvan on luonut taiteilija Mark Fox ja se on nimeltään The Blinding Force.Mark Fox Studio: The Binding Force Albumi sai kriitikoilta loistoarvosteluja, ja se on myynyt maailmanlaajuisesti yli 400 000 kappaletta. Suomessa albumi oli virallisella listalla kuusi viikkoa sijoittuen parhaimmillaan yhdeksänneksi. == Kappaleet == # # # # # # # # # # # == Arvostelut == * AllMusic: AllMusic review * The A.V. Club: AThe A.V. Club: Album review * Desibeli.net: * Entertainment Weekly: B+Entertainment Weekly review * Metacritic: Metacritic: 85/100Metacritic: Reviews for High Violet by The National * Pitchfork: 8.7/10Pitchfork Media review * Rolling Stone: Rolling Stone review * Soundi: == Lähteet == == Aiheesta muualla == * High Violet discogs.com -sivustolla Luokka:Vuoden 2010 albumit Luokka:The Nationalin albumit Luokka:Aaron Dessnerin tuottamat albumit
Hold On Be Strong

Hold On Be Strong oli Norjan edustuskappale vuoden 2008 Eurovision laulukilpailussa. Kappaleen esitti Maria Haukaas Storeng ja se sijoittui viisufinaalissa viidenneksi 182 pisteellä. "Hold On Be Strong" valittiin Norjan edustuskappaleeksi 9. helmikuuta 2008. == Lähteet == Luokka:Vuoden 2008 euroviisuedustuskappaleet Luokka:Norjan euroviisuedustuskappaleet
Harry Prieste

Haig Prieste (23. marraskuuta 1896 Fresno, Kalifornia – 15. huhtikuuta 2001 Camden, New Jersey) oli yhdysvaltalainen uimahyppääjä. Hän oli armenialaisten maahanmuuttajien poika ja edusti kotimaassaan Los Angeles Athletic Clubia. Hänen uransa huipentui pronssimitaliin kymmenen metrin kerroshypyissä vuoden 1920 kesäolympialaisissa Antwerpenissä. Ponnahduslaudalla hän ei päässyt finaaliin. Priestellä oli myös lukuisia muita aktiviteetteja; hän toimi muun muassa stunttina Hollywood-elokuvissa, vaudeville-esiintyjänä, akrobaattina ja Ice Follies -luistelijana.Harry Prieste Biography and Olympic Results | Olympics at Sports-Reference.com Prieste kilpaili olympialaisissa nimellä Harry Prieste ja käytti sitten viihdeurallaan nimeä Hal Haig Prieste.OLYMPICS: NOTEBOOK; Missing Flag Returns to Glory, Courtesy of a Prankster Antwerpenin olympialaisten lopussa Prieste varasti Duke Kahanamokun kannustuksella olympialipun (ensimmäisen, jossa käytettiin viittä olympiarengasta). Lippu pysyi kateissa, kunnes Prieste 103-vuotiaana ilmoitti sen olevan laukussaan keskustellessaan aiheesta sattumalta toimittajan kanssa. Vuoden 2000 kesäolympialaisissa Sydneyssä järjestettiin erikoisseremonia, ja Prieste palautti lipun Kansainväliselle olympiakomitealle. Hän eli 104-vuotiaaksi ja oli ennen kuolemaansa vanhin elossa ollut olympiamitalistiThe Olympic Medallists . == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1896 syntyneet Luokka:Vuonna 2001 kuolleet Luokka:Yli satavuotiaiksi eläneet yhdysvaltalaiset
Alligator (albumi)

__NOTOC__ Alligator on yhdysvaltalaisen indierockyhtye The Nationalin viides studioalbumi, joka julkaistiin huhtikuussa 2005. Sitä on myyty maailmanlaajuisesti yli 200 000 kappaletta. Yhtye on esittänyt albumilla olevan "The Geese of Beverly Road" -kappaleen tuottaja Peter Katis:in häissä. Valokuva bändin esiintymisestä päätyi heidän seuraavalle studioalbumilleen Boxerille. Kappaleet "Abel", "Secret Meeting" sekä "Lit Up" ovat albumin sinkkujulkaisuja. == Kappaleet == # # # # # # # # # # # # # # == Arvostelut == * Allmusic: Allmusic review * Soundi: == Lähteet == == Aiheesta muualla == * Alligator discogs.com -sivustolla Luokka:Vuoden 2005 albumit Luokka:The Nationalin albumit
Koirivaara

Koirivaara oli kylä Soanlahden kunnassa Raja-Karjalassa Viipurin läänissä Suomen Neuvostoliitolle luovuttamalla alueella. Koirivaaran kyläkeskus sijaitsi Soanlahden länsiosassa Värtsilän vastaisella rajalla Soanlahden kirkonkylästä Värtsilään johtavan maantien varrella, josta kylän kohdalla erkani maantie pohjoiseen Havuvaaraan Värtsilästä Korpiselkään johtavalle maantielle. Koirivaaran naapurikyliä olivat pohjoisessa Havuvaara, Harsuvaara, idässä Kiekua ja Juttulampi sekä lännessä Pälkjärvestä vuonna 1936 Värtsilään siirretyt Anonniemi ja Kuhilasvaara. Koirivaaran kansakoulu oli perustettu vuonna 1901 ja se sijaitsi kylän keskustassa olevasta maanteiden risteyksestä pohjoiseen, Korpiselän suuntaan vievän tien varrella. Koirivaaran posti toimi Kontran talossa. Koirivaaralla ja sen naapurikylällä Harsuvaaralla oli yhteinen Maalaisliiton paikallisosasto, jonka talo sijaitsi Harsuvaarassa. Pankkitoimintaa kylässä harjoitti Koirivaaran Ympäristön osuuskassa. Talvisodassa Neuvostoliitto ei vallannut Koirivaaraa, mutta 1940 Moskovan rauhanehtojen mukaan se oli luovutettava Neuvostoliitolle ja asukkaat evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät palaamaan koteihinsa. Koirivaaran kansakoulu toimi jatkosodan aikana 1942–1944 Harsuvaarassa sijainneessa Maalaisliiton paikallisosaston talossa. Jatkosodan lopulla 1944 alueelta oli vetäydyttävä ja väestö evakuoitiin uudelleen. Nykyisin Koirivaarassa ei ole asutusta ja rakennuksetkin on hävitetty. == Lähteet == Luokka:Soanlahden kylät
Demonstration of Evil

__NOTOC__ Demonstration of Evil on puolalaisen death metal -yhtye Damnationin kokoelma-albumi. Siitä julkaistiin ainoastaan rajoitettu 333:n kappaleen MCD- painos. ==Kappaleet== # # # # # # # # # # # # # # # == Aiheesta muualla == * * Demonstration of Evil discogs.com -sivustolla Luokka:Vuoden 2003 kokoelma- albumit Luokka:Damnationin albumit
Salawati

Salawati kuuluu Indonesian Länsi-Papuan maakunnan Raja Ampat -saariin ja on yksi sen neljästä merkittävästä saaresta. Sen pinta-ala on 1 623 km². Saariryhmän muut pääsaaret ovat Misool, Batanta ja Waigeo. Salawatia ympäröivät rehevät kasvit ja puut, jonka ansiosta Salawati on rauhallinen saari. Salawatissa kuitenkin nähdään joskus myös villieläimiä. == Lähteet == ==Aiheesta muualla== *Salawatin satama Luokka:Indonesian saaret
Frank B. Jewett

Frank Baldwin Jewett (5. syyskuuta 1879 Pasadena, Kalifornia, Yhdysvallat – 18. marraskuuta 1949 Summit, New Jersey, Yhdysvallat) oli yhdysvaltalainen fyysikko ja Bell Labsin ensimmäinen johtaja. Frank Jewett syntyi Pasadenassa 1879. Hänen vanhempansa, Stanley J. Jewett ja Phebe C. Mead olivat muuttaneet vain parikymmentä taloa käsittäneeseen kaupunkiin Ohiosta. Pasadenassa parille syntyi kaksi lasta, joista Frank oli vanhempi.Buckley, s. 239. Hän valmistui kandidaatiksi Throop Institute of Technologystä (nykyinen California Institute of Technology) 19-vuotiaana 1898.Buckley, s. 240. Tämän jälkeen hänen entinen professorinsa houkutteli hänet Chicagon yliopistoon opiskelemaan fysiikkaa, ja Jewett kirjautui Chicagon yliopistoon tammikuussa 1899.Buckley, s. 241. Väitöskirjansa hän sai valmiiksi 1902. Valmistumisensa jälkeen Jewett työskenteli vuoteen 1904 opettajana Massachusetts Institute of Technologyssä, josta hän vaihtoi American Telephone & Telegraph -yrityksen palkkalistoille. Vuonna 1907 Jewett muutti yrityksen uudelleenorganasoinnin seurauksena Bostonista New Yorkiin, missä hänestä tuli tutkimusjohtaja pääinsinööri John J. Cartyn alaisuudessa. Vuonna 1912 Jewettistä tehtiin AT&T;:n tytäryhtiön Western Electricin apulaispääinsinööri.Buckley, s. 248. Hänestä tuli Western Electricin pääinsinööri vuonna 1916 ja varatoimitusjohtaja 1921. Western Electricin tutkimusyksikkö erotettiin omaksi yrityksekseen Bell Telephone Laboratoriesiksi vuonna 1925. Sen ensimmäiseksi johtajaksi valittiin Jewett, josta oli tullut myös AT&T;:n varatoimitusjohtaja.Buckley, s. 249. Jewett toimi Bell Laboratoriesin toimitusjohtajana vuoteen 1940, ja tämän jälkeen hän työskenteli vielä neljä vuotta yrityksen johtokunnan puheenjohtajana. Vuodet 1939–1937 hän oli Yhdysvaltain kansallisen tiedeakatemian puheenjohtajana. Toisen maailmansodan aikana hän kuului National Defense Research Committeehen. Vuonna 1940 Jewett käynnisti tutkimuksen, jonka tarkoituksena oli selvittää Yhdysvaltain tutkimuslaitosten valmius sota-aikaan. Jewett kuoli 70-vuotiaana marraskuussa 1949. Jewett oli ollut vuodesta 1905 naimisissa ja saanut kolme lasta, joista yksi oli kuollut vauvaikäisenä. Jewettin vaimo oli kuollut joulukuussa 1948.Buckley, s. 242. == Lähteet == * === Viitteet === Luokka:Yhdysvaltalaiset fyysikot Luokka:Vuonna 1879 syntyneet Luokka:Vuonna 1949 kuolleet
Eva Olliwier

Eva Viola Elisabet ("Ewa") Olliwier (Lundqvist; 13. tammikuuta 1904 Tukholma – 7. elokuuta 1955 Tukholma) oli ruotsalainen uimahyppääjä. Hän sai kerroshypyissä pronssia vuoden 1920 kesäolympialaisissa Antwerpenissä ja sijoittui niissä kolmanneksi myös vuoden 1927 Euroopan-mestaruuskilpailuissa.Ewa Olliwier Biography and Olympic Results | Olympics at Sports-Reference.com Vuoden 1924 kesäolympialaisissa Pariisissa Olliwier sijoittui neljänneksi ponnahduslaudalla. Olliwier voitti kerroshypyissä kolme Pohjoismaiden-mestaruutta. Hän oli paras vuonna 1919 Kööpenhaminassa, 1921 Kristianiassa sekä vuonna 1922 Tukholmassa pidetyissä PM-kisoissa. == Lähteet == Luokka:Ruotsalaiset uimahyppääjät Luokka:Ruotsalaiset olympiamitalistit Luokka:Vuonna 1904 syntyneet Luokka:Vuonna 1955 kuolleet
Jalkapallon seurajoukkueiden maailmanmestaruuskilpailut 2008

Vuoden 2008 seurajoukkueiden maailmanmestaruuskilpailut pelattiin Japanissa 11. – 21. joulukuuta 2008 ja ne olivat järjestykseltään viidennet. Turnauksen loppuottelussa 21. joulukuuta 2008 kohtasivat englantilainen Manchester United ja ecuadorilainen LDU Quito. Manchester United voitti ottelun numeroin 1–0 ja samalla heistä ensimmäinen englantilaisseura, joka on voittanut seurajoukkueiden maailmanmestaruuden. == Osallistujat == Seurajoukkue Maanosaliitto Turnaus Liittyvät mukaan välierissä Liittyvät mukaan välierissä Liittyvät mukaan välierissä Liittyvät mukaan välierissä LDU Quito CONMEBOL Copa Libertadoresin voittaja 2008 Manchester United UEFA Mestarien liigan voittaja 2007–2008 Liittyvät mukaan puolivälierissä Liittyvät mukaan puolivälierissä Liittyvät mukaan puolivälierissä Liittyvät mukaan puolivälierissä Gamba Osaka AFC AFC:n Mestarien liigan voittaja 2008 Al-Ahli CAF CAF:n Mestarien liigan voittaja 2008 Pachuca CONCACAF CONCACAF:n Mestarien liigan voittaja 2008 Pelaavat karsintaottelun Pelaavat karsintaottelun Pelaavat karsintaottelun Pelaavat karsintaottelun Waitakere United OFC OFC:n Mestarien liigan voittaja 2007–2008 Adelaide United AFC* AFC:n Mestarien liigan toinen 2008 * Gamba Osakan voitettua AFC:n Mestarien liigan, isäntäjoukkueen paikan turnauksessa otti toiseksi korkeimmin sijoittunut joukkue AFC:n Mestarien liigassa. == Pelipaikat == Jokohama Tokio Toyota Jokohaman kansainvälinen stadion Tokion olympiastadion Toyota stadion Kapasiteetti: 72 327 Kapasiteetti: 57 363 Kapasiteetti: 45 000 200px 200px 200px == Ottelut == {{Turnauspuu7 | 11. joulukuuta - Tokio | Adelaide United | 2 | Waitakere United | 1 | 14. joulukuuta - Toyota | Adelaide United | 0 | Gamba Osaka | 1 | 13. joulukuuta - Tokio | Al-Ahli | 2 | Pachuca (ja.) | 4 | 18. joulukuuta - Jokohama | Gamba Osaka | 3 | Manchester United | 5 | 17. joulukuuta - Tokio | Pachuca | 0 | LDU Quito | 2 | 21. joulukuuta - Jokohama | Manchester United | 1 | LDU Quito | 0 | 21. joulukuuta - Jokohama | Gamba Osaka | 1 | Pachuca | 0 | 18. joulukuuta - Jokohama | Adelaide United | 1 | Al-Ahli | 0 }} Kellonajat paikallista-aikaa (UTC+9). ===Karsintaottelu=== ===Puolivälierät=== * * * ===Välierät=== * * * ===Sijat 5-6=== ===Pronssiottelu=== ===Loppuottelu=== == Parhaat maalintekijät == ;3 maalia * Wayne Rooney (Manchester United) ;2 maalia * Yasuhito Endō (Gamba Osaka) * Christian Giménez (Pachuca) * Masato Yamazaki (Gamba Osaka) == Aiheesta muualla == * FIFA Club World Cup 2008 Luokka:Jalkapallon seurajoukkueiden maailmanmestaruuskilpailut Luokka:Jalkapallosarjojen kausi 2008–2009/2009
Araneta Coliseum

thumb|250px|Araneta Coliseum tammikuussa 2014. Smart Araneta Coliseum on monikäyttöinen areena Filippiinien Quezon Cityssä. Paikallinen baseball-seura käyttää sitä kotiareenanaan, minkä lisäksi kentällä on järjestetty myös muunkinlaisia urheilutapahtumia, joista kenties kansainvälisesti tunnetuin on raskaansarjan nyrkkeilyn maailmanmestaruusottelu Thrilla in Manila vuodelta 1975. Areena sijaitsee Araneta Centerin vieressä, minkä takia siitä toisinaan käytetään lempinimeä Big Dome (iso-kupoli). Areenalla on 16 035 pysyvää istuinta.http://www.aranetacoliseum.com == Lähteet == == Aiheesta muualla == Luokka:Urheiluhallit Luokka:Filippiinien rakennukset ja rakennelmat Luokka:Filippiinien urheilu
Aleksandr Portnov

Aleksandr Stalijevitš Portnov (; s. 17. syyskuuta 1961 Baku) on Neuvostoliittoa edustanut uimahyppääjä. Hän voitti vuoden 1980 kesäolympialaisissa Moskovassa kultaa kolmen metrin ponnahduslaudalla. Vuonna 1988 Soulissa hän sijoittui siinä vielä kymmenenneksi.Aleksandr Portnov Biography and Olympic Results | Olympics at Sports-Reference.com == Lähteet == Luokka:Neuvostoliittolaiset uimahyppääjät Luokka:Neuvostoliittolaiset olympiavoittajat Luokka:Vuonna 1961 syntyneet Luokka:Elävät henkilöt
Metalist (stadion)

Metalist () on monikäyttöinen stadion Harkovassa Koillis-Ukrainassa. Se oli yksi jalkapallon EM-kilpailujen 2012 pelipaikoista ja se on FK Šah’tar Donetskin nykyinen kotistadion. ==Historia== Stadionin rakentaminen aloitettiin vuonna 1925 ja se avattiin 16. syyskuuta seuraavana vuonna. Avausottelu oli FK Metalist Harkovan ja FK Dnipro Dnipropetrovskin ottelu, joka päättyi 2–2. Tuolloin stadionin nimi oli Traktor. Vuonna 1949 stadion nimettiin Dzeržinetsiksi ja Metalist-nimen areena sai vuonna 1967. Stadionille tehtiin paljon korjauksia 1960- ja 1970-luvulla, jolloin kapasiteettia nostettiin ja stadionille rakennettiin Neuvostoliiton ensimmäinen salaojitus. Korjausten jälkeen stadion täytti UEFAn vaatimukset. Vuonna 1979 aloitettiin eteläpäädyn korjaus, joka kuitenkin keskeytettiin 20 vuodeksi, mutta saatiin Neuvostoliiton hajottua korjattua. Stadionia käytti kotikenttänään ukrainalainen FK Metalist Harkova. Seuran mentyä konkurssiin vuonna 2016 stadion oli hetken ilman seuraa, kunnes Shakhtar Donetsk ja Metalist 1925 Harkova siirtyivät sinne vuonna 2017. ==Lähteet== Luokka:Ukrainan jalkapallostadionit Luokka:Harkovan rakennukset ja rakennelmat
Motojirō Akashi

Motojirō Akashi () (1. syyskuuta 1864 – 26. lokakuuta 1919) oli Japanin keisarillisen armeijan kenraali ja Taiwanin seitsemäs japanilainen kenraalikuvernööri ajalla 6. kesäkuuta 1918 – 26. lokakuuta 1919. Akashi toimi kiertävänä sotilasasiamiehenä Euroopassa 1900-luvun vaihteessa. Akashi Motojirō vaikutti mm. Saksassa, Sveitsissä, Ruotsissa, Ranskassa 1901 ja Pietarissa, Venäjällä vuonna 1902. Hän oli Kenpeitain () eli Japanin keisarillisen armeijan sotilaspoliisin palveluksessa. Ollessaan Ruotsissa Konni Zilliacus otti yhteyttä tuolloin everstin arvoisena Tukholmassa toimineeseen Akashiin joka oli jo tietoinen Zilliacuksesta ja tämän kirjasta Japanska studier och skizzerAselaiva SS Johan Grafton, s. 50.. Päätettyään yhteistoiminnasta Akashi ja Zilliacus alkoivat toimia suomalaisten aktivistien aseistamiseksi. Akashi hankki Lontoosta lastin kuljetusta varten SS John Grafton -nimisen 315 nettorekisteritonnin rahtilaivan. 158 jalkaa pitkä John Grafton oli rakennettu Newcastlessa vuonna 1883 ja siinä oli 80 hevosvoiman höyrykone. Lisäksi ostettiin apualuksiksi Cecel ja Cysne nimiset höyryjahdit. Akashi kuoli vuonna 1919 juuri kun hänet aiottiin korottaa paroniksi. == Lähteet == * === Viitteet === Luokka:Japanilaiset kenraalit Luokka:Kenraalikuvernöörit Luokka:Vuonna 1864 syntyneet Luokka:Vuonna 1919 kuolleet